Erasmuse üliõpilase õpinguid (sh ka eksameid ning muid arvestuslikke töid) ja praktikat välisriigis, peab kodukõrgkool tunnustama kohalike õpingutega võrdväärselt. Praktika peab olema osa üliõpilase õppekavast ja kajastuma üliõpilase akadeemilisel õiendil. Kokkuleppel ülikooliga võib üliõpilane sooritada programmi raames ka praktikat, mis ei ole õppekava kohustuslik osa. Õppekava väliselt sooritatud praktikale kehtivad samad Erasmuse  programmi reeglid, mis õppekava osana määratletud praktikale (sh kõrgkooli kohustus seda tunnustada ja kajastada üliõpilase akadeemilisel õiendil).  Enne praktikaperioodi algust välismaal koostab üliõpilane koostöös õppetooliga praktikaplaani, mis kooskõlastatakse praktikabaasiga. Praktikaplaani alusel koostatakse praktikaleping, mis on praktikaplaani kinnitav allkirjastatud kokkulepe Võrumaa Kutsehariduskeskuse ja vastuvõtva praktikabaasi vahel.